
	Sameiet Lilleborg Det Lille Grønne, org nr 986 960 066

Ordensregler vedtatt på ordinært sameiermøte 6. mai 2008.





Ordensregler for felleseiendommen og garasjeanlegget på LilleBorg 
§ 1.  Virkeområdet og fysisk bruk av felleseiendommen og garasjeanlegget 

Ordensreglene gjelder for alle som oppholder seg på eller ferdes gjennom felleseiendommen for Sameiet Det Lille Grønne tilknyttet Ivan Bjørndalsgate, fra Sandakerveien frem til broen over Akerselva.

Felleseiendommen, søppelskur og garasjeanlegget skal brukes slik at det ikke sjenerer, skader eller utsetter seksjons og næringseiere eller beboere for risiko, skadeverk eller tyveri. 

Ordensreglene er gitt med hjemmel i vedtektene for Sameiet Det Lille Grønne, jf §§ 3 og 4.

§ 2.  Søppelhåndtering

Det skal ikke legges ut mat til fugler. Det tiltrekker seg rotter og mus.

Søppel eller avfall skal ikke legges eller kastes på felleseiendommen eller i garasjeanlegget.

Umerkede gjenstander betraktes som søppel. Tilsvarende gjelder merkede gjenstander som ikke fjernes innen to uker. 

Bildekk kan oppbevares på tildelt parkeringsplass i garasjeanlegget. Ved rengjøring av garasjeanlegget må bildekkene fjernes. Tidspunkt for rengjøring av garasjeanlegget vil bli kunngjort via oppslag, senest to uker før rengjøringen gjennomføres.

§ 3.  Sikring og forebygging av tyveri og skadeverk 

Porter og dører til garasjer, fellesrom og kjellerboder skal alltid holdes låst. Beboere 

som ”slipper andre med seg” gjennom fellesdører og garasjeporter, skal forsikre seg om at vedkommende har berettiget adkomst.

Styrene i boligsameiene har fått tildelt nøkler til bommene, og kan kontaktes når det foreligger et særskilt behov for å kjøre inn på området, for eksempel ved flytting. Tilsvarende kan også nøkkel lånes mot kvittering fra Sultan.

Utsettes du for tyveri eller skadeverk, er også nabofellesskapet vårt tjent med at forholdet anmeldes til politiet.

§ 4.  Ro i felles arealer

Det skal være ro mellom kl. 23.00 og kl. 07.00. I dette tidsrom skal støy fra ferdsel 

og opphold ute, begrenses mest mulig. 


§ 5.  Parkering

Kjøretøy mv

All parkering på området skal skje på oppmerkede parkeringsplasser langs kjøreveien eller i garasjeanlegget på tildelt parkeringsplass for den enkelte seksjons- og næringseier. Gjesteplassene i K1 er forbeholdt gjester og skal ikke benyttes av seksjons- eller næringseier evet deres leietakere.

Ved rengjøring av garasjeanlegget må kjøretøy fjernes. Tidspunkt for rengjøring av garasjeanlegget vil bli kunngjort via oppslag, og senest to uker før rengjøringen gjennomføres. 

Det er ikke tillatt å langtidsparkere, campingvogn, tilhenger, båter, store lastebiler el på felleseiendommen eller i garasjeanlegget uten avtale med DLG- styret. En evet tillatelse skal legges synlig som for eksempel i bilvinduet. Med langtidsparkering menes tre måneder

Det er heller ikke tillatt å parkere uregistrerte biler/kjøretøy på felleseiendommen eller garasjeanlegget. Uregistrerte biler vil bli borttauet for kondemnering.  En evet vrakpant vil bli benyttet for å dekke utgiftene til borttauing og kondemnering. 

Parkering på kjørevei innenfor bommene i fellesområdet skal ikke forekomme, av hensyn til framkommelighet for utryknings og renovasjonskjøretøyer. Overtredelse av dette forbudet kan medføre umiddelbar borttauing på eiers regning og risiko. 

Bilen kan i tilfelle kreves utlevert av samarbeidspartner for parkeringsregulering mot først å betale påløpte kostnader for borttauing og forvaring.

Forøvrig vises det til parkeringsbestemmelser som fremgår på skilt ved parkeringsautomat.

Sykler

Sykler kan parkeres i sykkelstativ på felleseiendommen, oppmerkede felt for sykler i garasjeanlegget eller på tildelt parkeringsplass. Hensatte eller umerkede sykler vil bli fjernet og kastet/gitt bort til veldedige formål ved rengjøring av garasjeanlegget, og i forbindelse med høst/vår rydding av felleseiendommen og garasjeanlegget.

§ 6.  Skilting, oppmerking, tagging med mer

Uten samtykke fra DLG -styret skal ingen oppslag av noen art settes opp på felles eiendommen og garasjeanlegget. Vinduer, vegger skal ikke males og det skal ikke

settes opp skilt, montre, flaggstenger, antenner etc uten tillatelse fra DLG - styret.

Vanlig skilting ved visning av leilighet ved salg eller utleie av kan likevel settes 

opp.

Det er ikke tillatt å tagge på felleseiendommen og garasjeanlegget. All tagging bør fjernes snarest mulig. 

§ 7.  Husdyr

Hunder skal holdes i bånd og evet ”etterlatenskaper” skal straks fjernes.

§ 9.  Spesielt for næringseierne 

Næringseier og evet leietakere skal til enhver tid sørge for at det er ryddig og rent på felleseiendommen tilknyttet næringsseksjonen/eiendommen.

Fortauet skal være ryddig slik at det kan benyttes av barnevogn og rullestol. Etter stengtid skal løse gjenstander fjernes.

Lagerplass skal bare brukes slik forskriften tillater det.

§ 8.  Opplysningsplikt og oppfølging

Seksjons- og næringseiere er ansvarlige for at relevante personer, som for eksempel beboere, gjester, håndverkere gjøres kjent med og forpliktes til å overholde ordensreglene. 

